 Ọgá àgbà ilé-ìwé Ọbafẹmi Awolọwọ sọ pé àwọn ń sapá láti fopin sí gbogbo ìwà ìdúkòò-mọni fún ìbálòpọ nílẹ ẹkọ náà Lásìkò tí wọn pè ìpàdé akọròyìn lónìí, ní ọgá àgbà ilé-ìwé náà, ọjọgbọn Eyitọpẹ Ogunbọdẹde sọ pé, lẹyìn ìpàdé ìgbìmọ alasẹ ilé ẹkọ náà, wọn rí okodoro ọrọ pe ọjọgbọn Richard Akindele fẹ bá akẹkọ-binrin Monica Osagie dọọrẹ, tí òun náà sì fi ìdí rẹ múlẹ. Àwọn iròyin tì ẹ leè ní ìfẹ síí: Fásitì OAU ní ohùn ọjọgbọn Richard Akindele ni wọn ká sílẹ Bakan náà ní ìgbìmọ alásẹ ọhún tún ríi àwọn ni ẹrí tó dájú pé, ọjọgbọn Akindele fẹ yí èsì ìdánwò ọmọ náà pada sí páàsì, kí ọmọ náà lè bá òún ní àjọṣepọ, èyí tó fi ìdí ọrọ náà múlẹ nínú fọnran ohùn ti wọn ka silẹ, tí òun pẹlú sì fi ìdí rẹ múlẹ. Ọgunbodede ní, èrí tún fi hàn pé, Monica ko féèlì ìdánwò náà, nítoripe èsì ìdánwò fi han pe ó gba maaki márùndíláàdọta, tí ọmọ binrin náà ko si mọ pe òun páàsì ìdánwò náà. OAU ni ìwádìí fi hàn pe ọjọgbọn náà lo ipò àgbára láti dún-koko mọ akẹkọọ náà ni. Ìgbìmọ aláṣe ilé ìwé OAU sọ pé, nínú gbogbo ìwádìí, ó fi hàn pe ọjọgbọn náà lo ipò àgbára láti dún-koko mọ akẹkọọ náà ni. Nítorí ìdí èyí, gbogbo ẹri fí han pé ọjọgbọn Akindele jẹbi gbogbo ẹsùn tí wọn fi kàn-àn, nítorí náà ni wọn se fún ní ìwé ìdádúro láti jẹ àríkógbọn fún àwọn ènìyàn bíi tirẹ. Ọgá àgbà ilé-ìwé Ọbafẹmi Awolọwọ tún fi kún ọrọ rẹ pé, àwọn ń sapá láti fopin sí gbogbo ìwà ìdúkòò mọni fún ìbálòpọ nílẹ ẹkọ náà Fásitì Obafemi Awolowo Ilé-Ifẹ, ti gba isẹ lọwọ Ọjọgbọn Richard Akindele fún bíbèrè ìbálòpọ lọwọ akẹkọọ kan, Monica Osagie, láti fún ní máàkì. : OAU: Ọjọgbọn jẹbi ìbèèrè ìbálòpọ fún máákì 